Diari Oficial de la Generalitat Valenciana


Sumari del DOGV 7220, del 24-02-2014 (2014/1438)

Notificació de la sentència dictada en el procediment de guarda i custòdia número 473/2013.
-------------------------------------------------------------------------------------------

### Dades del document

Número de DOGV
:   7220

Data del DOGV
:   24-02-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1438


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 473/2013. [2014/1438]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de família, guarda, custòdia i aliments de fill menor no matrimonial no consensuat 000473/2013, seguides a instàncies de Victoria Vázquez Guerra contra Michel Almarales Núñez, en situació de rebel·lia, en què, en data 14 de febrer de 2014, ha recaigut sentència, en la part dispositiva de la qual diu així:  
  
«Dispositiva  
Estime la demanda plantejada per Victoria Vázquez Guerra contra Michel Almarales Núñez, declarat en rebel·lia. el Ministeri Fiscal ha sigut part i, per tant, és procedent adoptar les mesures definitives següents respecte a la filla comuna L. A. A. V.:  
1. Ambdós progenitors exerciran la pàtria potestat sobre la menor, si bé s'atribuïx a la demandant l'exercici en exclusiva de la pàtria potestat i la guàrdia i custòdia de la menor.  
2. Se suspenen les visites del demandat amb la menor, sense perjuí del dret del progenitor a sol·licitar la seua represa quan canvien les circumstàncies.  
3. El pare haurà d'abonar, en concepte de contribució als aliments del menor, la quantitat de 200 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística, i contribuirà als gastos extraordinaris de la menor que siguen necessaris, i abonarà la mitat dels que s'acrediten.  
Tot això sense fer una especial condemna en les costes d'este procediment.  
Contra esta resolució es pot interposar recurs d'apel·lació, que haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i s'hi haurà d'adjuntar resguard que acredite haver efectuat el depòsit de 50 euros en el compte de depòsits i consignacions d'este Jutjat, obert en el Banesto: 0030, oficina: 3072, dígit de control: 20, compte del Jutjat: 8505307898, en descripció: 1193-0000-02 € número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme».  
  
I perquè valga de notificació en forma al demandat, Michel Almarales Núñez, en situació de rebel·lia i ignorat parador, expedisc i firme el present edicte.  
  
València, 17 de febrer de 2014.- La secretària: Alicia Ordeig Rabadán.